Eero Hirvinen

Eero Matias Hirvinen (s. 4. tammikuuta 2001 Kankaanpää) on suomalainen aitajuoksija. Hän edustaa Kankaanpään seudun Leiskua ja hänen valmentajanaan toimii Matti Kero.

Kalevan kisoista Hirvinen on saavuttanut 110 metrin aidoissa pronssia vuonna 2022. Hän on edustanut Suomea alle 20-vuotiaiden EM-kisoissa vuonna 2019. Hirvinen osallistui kisoissa 200 metrin juoksuun, jossa selvisi välieriin. Ennätyksikseen hän on juossut 100 metrillä ajan 10,77 (2019), 200 metrillä ulkoradoilla ajan 21,39 (2019) ja hallissa ajan 21,54 (2020), 60 metrin aidoissa ajan 8,13 (2022) sekä 110 metrin aidoissa ajan 14,72 (2022).

Lähteet 

Suomalaiset pika-aitajuoksijat
Vuonna 2001 syntyneet
Elävät henkilöt